איי פניקס

איי פניקס (באנגלית: Phoenix Islands), או בשמם הרשמי איי ראוואקי (Rawaki Islands), הם שרשרת אטולים באוקיינוס השקט, אחת משלוש קבוצות איים השייכות לקיריבטי.

בשנות ה-30 של המאה ה-20 נערך באיי הפניקס ניסיון ההתיישבות הקולוניאלי האחרון של האימפריה הבריטית – במסגרת התוכנית ליישוב איי פניקס.

האיים, השוכנים מזרחית לאיי גילברט ומערבית לאיי ליין, אינם מיושבים כיום, למעט מספר משפחות המתגוררות על האי קנטון. אלה שמונת האטולים המרכיבים את האיים:
 שם האטול/אי שטח (בקמ"ר) שטח הלגונה (בקמ"ר) מיקום האי קנטון הנקרא גם אבארירינגה 9.0 50  האי אנדרבורי  5.1 0.6  האי בירני 0.2 0.02  האי מקין  0.4 0.2  האי ראוואקי (נקרא גם האי פניקס) 0.5 0.5  האי מנרה  4.4 2.2  אטול אורונה (נקרא גם האי האל) 3.9 30  ניקומרורו (נקרא גם האי גרדנר) 4.1 4  סה"כ שטח: 27.6 84.5 
שרשרת איי הפניקס כוללת גם את שונית קרונדלט במיקום  ואת שונית וינסלו במיקום .

אזור השימור איי פניקס
אזור השימור של האיים מקיף שטח ימי ויבשתי של 404,250 קמ"ר, והוא אזור השימור הימי הגדול בעולם. באתר השתמרה אחת מן המערכות האקולוגיות הגדולות והשמורות של שוניות אלמוגים אוקיאניות, ובשטחו 14 תילים תת-ימיים, ככל הנראה הרי געש כבויים. באיים ובשוניות מצויים כ-800 מיני בעלי חיים, הכוללים 200 מיני אלמוגים, 500 מיני דגים, 18 מיני יונקים ימיים ו-44 מיני עופות. בשנת 2010 הם הוכרזו כאתר מורשת עולמית.

קישורים חיצוניים



 הערות שוליים 

*
קטגוריה:איים באוקיינוס השקט
קטגוריה:קיריבטי: אתרי מורשת עולמית
פניקס